6. ΕΓΚΥΚΛΙΟΣ ΙΚΑ Αριθ. 231 της 29 Σεπτ. 1952 Περί συμπληρώσεως της υπ’ αριθ. 120/52 εγκυκλίου περί επιδοτήσεως εφέδρων. Ως γνωστόν, δια της υπ’ αριθ. 120/52 ημετέρας εγκυκλίου διαταγής ωρίσθη (σελ. 2 παρ. ΙV) ότι εν τη εφαρμογή του Ν.2054/52 «περί τροποποιήσεως και συμπληρώσεως της νομοθεσίας περί στρατευομένων μισθωτών» αι υπηρεσίαι του Ιδρύματος θέλουσι μεριμνήσει δια την εφαρμογήν των διατάξεων τούτου μόνον ως προς τα πρόσωπα τα υπαγόμενα εις την ασφάλισιν του Ιδρύματος, δι’ οιονδήποτε των κλάδων ταύτης, και εντός των περιοχών, εις τας οποίας έχει ήδη επεκταθή ή θέλει επεκταθή η ασφάλισις του Ιδρύματος. Κατόπιν της τοιαύτης εντολής ημών δεν προέβησαν εις εκπλήρωσιν της υποχρεώσεως καταβολής της κεκανονισμένης εισφοράς στρατεύσεως οι εργοδόται οι απασχολούντες μισθωτούς, οι οποίοι δεν υπάγονται εις την ασφάλισιν  Σελ. 328 του Ιδρύματος έστω και δια τον ευρύτερον υπό τούτου καλυπτομένων κλάδων ασφαλίσεως, τον κλάδον ανεργίας είτε διότι δι’ ωρισμένους εξ αυτών και ο κίνδυνος ούτος καλύπτεται παρ’ ετέρου Ταμείου ασφαλίσεως (π.χ. προσωπικόν Αθηναϊκών Εφημερίδων), είτε διότι εις συγκεκριμένην περιοχήν (π.χ. Υποκ/ματα Μεσολογγίου, Λεβαδείας κλπ.) δεν έχει εισέτι επεκταθή η ασφάλισις του ευρυτέρου τούτου κλάδου. Αντιστοίχως από 1ης Ιουνίου ε.ε. παραμένουν άνευ ουδεμιάς προστασίας οι έφεδροι, οι οποίοι προ της στρατέυσεώς των απησχολούντο εις τους ως άνω εργοδότας. Προς ρύθμισιν του εν λόγω ζητήματος παραγγέλομεν τα κάτωθι: α)Άμα τη λήψει της παρούσης δι’ ευρείας ανακοινώσεως υμών δέον όπως προσκαλέσητε τους περί ων πρόκειται εργοδότας ίνα το ταχύτερον συμμορφωθούν προς τας εκ του Ν.2054/52 υποχρεώσεις αυτών, αι οποίαι και δια τούτους άρχονται από 1ης Ιουν. 1952. Προς τούτο ούτοι απογραφόμενοι, όπως οι λοιποί εργοδόται, δέον, όπως προμηθευθούν από τα οικεία μητρώα «Βιβλία αγοράς ενσήμων» με την επισήμανσιν «ΒΙΒΛΙΟΝ ΚΑΤΑΒΟΛΗΣ ΕΙΣΦΟΡΩΝ ΣΤΡΑΤΕΥΣΕΩΣ» διαγραφομένων των λέξεων «αγοράς ενσήμων», ως και Βιβλία Μισθολογίου. Δια των βιβλίων τούτων οι εργοδόται θα καταθέτωσιν εις τας Τράπεζας, αίτινες διαθέτουν ένσημα, τας αναλογούσας εις εκάστην μισθολογικήν περίοδον εισφοράς τοις μετρητοίς, όπως ακριβώς γίνεται σήμερον με τας εισφοράς του κλάδου ανεργίας, εις περιπτώσεις ασφαλίσεως των μισθωτών μόνον δια τον κλάδον ανεργίας. Η ειδική εισφορά εν προκειμένω θα εξευρίσκεται συμφώνως προς τας παρεσχημένας ήδη προς υμάς οδηγίας βάσει του τεκμαρτού ημερομισθίου της μισθολογικής κλάσεως, εις ην κατατάσσεται ο ησφαλισμένος κατά το άρθρ. 25 Α.Ν. 1846 κλπ. β)Άμα τη λήψει ωσαύτως της παρούσης δέον, όπως προβήτε εις την καταβολήν εφεδρικού επιδόματος εις τους εφέδρους, οίτινες προ της στρατεύσεώς των απησχολούντο εις τους περί ων πρόκειται ανωτέρω εργοδότας, εφ’ όσον πληρούν τας υπό των υπ’ αριθ. 120 και 156 ε.ε. εγκυκλίων ημών τεθείσας προϋποθέσεις. Εν προκειμένω διευκρινίζομεν, ότι, συντρεχουσών των προϋποθέσεων τούτων, η επιδότησις των εν λόγω ησφαλισμένων δέον, όπως ανατρέξη από 1ης Ιουνίου ε.ε., εφ’ όσον έκτοτε εκαλύπτοντο δι’ οιονδήποτε κλάδον ασφαλίσεως υπό οιουδήποτε ασφαλιστικού οργανισμού κυρίας ασφαλίσεως, και ότι η κατά νόμον προϋπηρεσία τούτων δέον, όπως αποδεικνύηται δια σχετικής βεβαιώσεως του Ταμείου Συντάξεων, εις ο υπάγεται ο δικαιούχος. Επ’ ευκαιρία υπομιμνήσκομεν ημετέραν εντολήν (εγκ. 120/52), όπως άπαντα τα Υποκ/ματα γνωρίζουν ημίν ανελλιπώς τον αριθμόν των επιδοτουμένων εφέδρων, ως και το εις τούτους καταβαλλόμενον ποσόν. 15Β.Θ.α.5-6 Επίδομα Στράτευσης 